Document ID: 32001D0573

Padomes Lēmums
(2001. gada 23. jūlijs),
ar ko groza Komisijas Lēmumu 2000/532/EK attiecībā uz atkritumu sarakstu
(2001/573/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Direktīvu 91/689/EEK (1991. gada 12. decembris) par bīstamajiem atkritumiem [1] un jo īpaši tās 1. panta 4. punktu,
ņemot vērā Komisijas priekšlikumu,
tā kā:
(1) Kopienas atkritumu saraksts ir izveidots ar Komisijas Lēmumu 2000/532/EK (2000. gada 3. maijs), ar ko aizstāj Lēmumu 94/3/EK, ar kuru izveidots atkritumu saraksts saskaņā ar 1. pantu a) punktu Padomes Direktīvā 75/442/EEK par atkritumiem, un Padomes Lēmumu 94/904/EK, ar kuru izveidots bīstamo atkritumu saraksts saskaņā ar 1. panta 4. punktu Padomes Direktīvā 91/689/EEK par bīstamajiem atkritumiem [2].
(2) Direktīvas 91/689/EEK 1. panta 4. punkts prasa dalībvalstīm ziņot Komisijai par atkritumu veidiem, kas nav iekļauti bīstamo atkritumu sarakstā un kam, pēc to uzskatiem, ir viena vai vairākas šīs direktīvas III pielikumā uzskaitītās īpašības. Vairākas dalībvalstis ir ziņojušas par atkritumiem, kas satur hlorsilānus vai silikonus, un celtniecības materiāliem, kuri satur azbestu, kā arī ir lūgušas atbilstoši grozīt bīstamo atkritumu sarakstu.
(3) Skaidrības labad jānorāda, ka par bīstamiem var neuzskatīt vienīgi eļļas/ūdens atdalīšanā radušos pārtikas eļļas un tauku maisījumus.
(4) Attiecīgi jāgroza Lēmums 2000/532/EK.
(5) Šajā lēmumā paredzētie pasākumi neatbilst atzinumam, ko sniegusi komiteja, kura izveidota saskaņā ar 18. pantu 1975. gada 15. jūlija Direktīvā 75/442/EEK par atkritumiem [3]. Šī iemesla dēļ Padomei tie ir jāpieņem saskaņā ar Direktīvas 75/442/EEK 18. panta ceturto daļu,
IR PIEŅĒMUSI ŠO LĒMUMU.
1. pants
Lēmuma 2000/532/EK pielikumu groza saskaņā ar šā lēmuma pielikumu.
2. pants
Šo lēmumu piemēro no 2002. gada 1. janvāra.
3. pants
Šis lēmums ir adresēts dalībvalstīm.
Briselē, 2001. gada 23. jūlijā

Labels: 12
7
15
20